Public procurement notice: Modification Of A Contract/Concession During Its Term
Published: 2022-08-23
Buyer: Debrecen Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45453100

Technical requirements: Az Ifjúság utcai, nappali Intézmény 682,50 m2 hasznos alapterületű épület, mely egésze tekintetében történik meg az épület felújítása. Az épület földszintes kialakítású. A felújítás során kialakításra kerül többek között a klubszoba, ebédlő, tálaló, konyha, pihenő, szociális helyiségek, akadálymentes mosdó kialakításával.
Az épületben az eredeti funkció miatt főzőkonyha van, mely elavult, valamint jelenlegi funkcióhoz nem szükséges. A konyha méretének optimalizálásával, eddig kihasználatlan területek felszabadítása, valamint új funkcióval való ellátása lehetséges.
A tárgyi épület pillérvázas szerkezetű, szabadon álló földszintes épület, vázkitöltő falazattal, lapostetővel, melyen átfogó felújítás nem történt. Többnyire régi faszerkezetű nyílászárók találhatóak az épületen, melyek közül néhányat az évek során korszerűbb műanyag ablakra cseréltek. A jelenleg érvényes szabályozásnak már ezek a nyílászárók sem felelnek megAz intézmény funkciójából adódóan kiscsoportos kézműves foglalkozásokat tart, melyhez az foglalkoztatók alapterületének, valamint a raktározási lehetőségek optimalizálása szükséges. A meglévő vizesblokkok régiek, elavultak, melyek kialakítása, elhelyezése az eredeti funkcióhoz lett igazítva. Szükséges egy jól szervezett irodai, kiszolgáló rész kialakítása is.
A felújítás során megvalósul az épület akadálymentesítése, valamint akadálymentes parkoló kialakítása. Megtörténik az épület gépészeti rendszereinek (fűtés-, víz és elektromos hálózat) szükség szerinti felújítása.
A megfelelő energetikai minőség biztosítása érdekében a tárgyi beruházás során megtörténik 78 db, összesen 292,631 m2 nyílászáró cseréje legalább U= 1,15 (W/m2K) hőátbocsájtási értékű 78 db hőszigetelt nyílászáróra és 890,5 m2 homlokzati hőszigetelés készül.
Ajánlatkérő felhívja a T. Ajánlattevők figyelmét, hogy ha a felhívás, vagy a rendelkezésre bocsátott dokumentáció meghatározott gyártmányú, eredetű, típusú dologra, eljárásra, tevékenységre, szabadalomra vagy védjegyre való hivatkozást tartalmaznak, a megnevezés csak a tárgy jellegének egyértelmű meghatározása érdekében történt, és akár szerepel a megnevezés mellett, akár nem, azokkal ajánlatkérő - a Kbt. 58. § (4) bekezdésében hivatkozott 321/2015. (X.30.) Kormányrendelet 46. § (3) bekezdése alapján - egyenértékű megajánlásokat elfogad. Az eredményhirdetés után az egyenértékűség igazolása tekintetében a 321/2015. (X.30.) Kormányrendelet 46. § (4)-(6) bekezdései az irányadóak.
A további információkat, a részletes feladatleírást, az ajánlatkérő elvárásait, egyéb információkat a további közbeszerzési dokumentumok részletezik.
Késedelmi kötbér: A teljesítési határidő késedelmes teljesítése esetén a Vállalkozót minden késedelmes nap után a teljes nettó vállalkozói díjára vetített naptári naponkénti 0,5 % kötbér terheli. A nettó vállalkozói díj 0,5 %-a naponta, maximális összege a nettó vállalkozói díj 20 %-a, A késedelmi kötbér maximumának elérésének lehetséges jogkövetkezménye a szerződésszegés miatti elállás, illetve a szerződés azonnali hatályú felmondása a Megrendelő részéről, mely esetben Megrendelő - a késedelmi kötbér helyett- meghiúsulási kötbért érvényesít.
Hibás teljesítési kötbér: A nettó vállalkozói díj 5%-a / hibás teljesítés. Hibás teljesítési kötbér legfeljebb 3 alkalommal érvényesíthető, melyet követő ismételt hibás teljesítés után Megrendelő a szerződést felmondhatja, illetve attól elállhat, mely esetekben Megrendelő a már érvényesített hibás teljesítési kötbér összegével csökkentett összegű meghiúsulási kötbért érvényesít.
Jótállás: Ajánlatkérő által meghatározott 36 hónap kötelező jótállási időtartam. Az ezen felül vállalt jótállási időtartam értékelési szempont.
A jótállási időszak kezdetét a sikeres, hiba- és hiánymentes (rész) műszaki átadás-átvételi eljárást követően kiadott teljesítési igazolás keltétől kell számítani.
Jólteljesítési biztosíték: Ajánlatkérő a szerződés hibás teljesítésével kapcsolatos igények biztosítékaként jólteljesítési biztosítékot köt ki, amelynek mértéke a nettó vállalkozói díj 3%-a. A biztosíték formájára a Kbt. 134. § (6) bekezdései az irányadóak, azzal, hogy Ajánlatkérő előírja, hogy a Kbt. 134. § (6) bekezdése esetén a biztosítékot a Kbt. 134. § (6) bekezdés a) pontja szerinti formában lehetséges nyújtani. A Ptk. 6:247. § (3) bekezdése szerint nem tagadható meg az átvétel a mű olyan hibája miatt, amely, illetve amelynek kijavítása vagy pótlása nem akadályozza a rendeltetésszerű használatot.
A szerződést biztosító mellékkötelezettségek részletes szabályait a dokumentáció részét képező szerződéstervezet tartalmazza.
Ajánlatkérő tartalékkeretet nem biztosít. A II.1.5) és II.2.6) pont csak a TED felé továbbíthatóság érdekében került kitöltésre.
A szerződésmódosítás II. pontja és V. pontja nem ütközik a Kbt. 141. § (6) bekezdése szerinti tilalmi körbe.


Winner: Blaumaler Korlátolt Felelősségű Társaság